În total, sunt nouă persoane care vor candida în cursa pentru Primăria Capitalei.
Cei nouă candidați, potrivit hotărârilor Biroului Electoral de Circumscripţie nr. 42 – Municipiul Bucureşti, ale căror candidaturi au fost admise pentru funcţia de primar general sunt:
Două candidaturi au fost respinse, este vorba despre Dorel Constantin Onaca din partea PRM şi candidatura independentă a lui Vasile Iuştiuc, informează Agerpres.
Pentru Consiliul General al Municipiului Bucureşti (CGMB), au fost admise listele de candidaţi depuse de PNL, Alianţa Dreapta Unită (USR – PMP – Forţa Dreptei), Partidul Ecologist Român (PER), S.O.S. România, PUSL – Partidul Umanist Social Liberal şi AUR.
Au fost admise în parte listele de candidaţi depuse pentru CGMB de către PSD (Cătălin Bulgariu are domiciliul în Ilfov, nu în Bucureşti), Partidul REPER şi Partidul Alternativa Dreaptă – AD.
O listă de consilieri generali a fost respinsă, este vorba despre lista PRM. Au mai fost respinse două candidaturi independente la funcţia de consilier, este vorba despre Filip Constantin Titian şi Cosmin Olteanu.
Hotărârile Biroului pot fi contestate în termen de 48 de ore de la data afişării candidaturii.
Pe 8 mai vor rămâne definitive candidaturile la alegerile pentru autorităţile administraţiei publice locale din anul 2024.
Campania electorală va începe pe 10 mai și se va încheia pe 8 iunie, la ora 7,00.